Source: https://www.riigiteataja.ee/akt/113062014013
Timestamp: 2019-11-12 22:35:28+00:00

Document:
Võrguteenuste kvaliteedinõuded ja võrgutasude vähendamise tingimused kvaliteedinõuete rikkumise korral – Riigi Teataja
Võrguteenuste kvaliteedinõuded ja võrgutasude vähendamise tingimused kvaliteedinõuete rikkumise korral
Võrguteenuste kvaliteedinõuded ja võrgutasude vähendamise tingimused kvaliteedinõuete rikkumise korral - sisukord
§ 2 Kvaliteedinõuete liigid
§ 3 Teeninduse nõuded
§ 4 Elektrivarustuse kindluse nõuded
§ 5 Varustuskindluse näitajad
§ 6 Pingekvaliteedi nõuded
§ 7 Võrgutasu vähendamise tingimused elektrivarustuse kindluse nõuete rikkumise korral
RT I, 13.06.2014, 13
Vastu võetud 06.04.2005 nr 42
RTL 2005, 41, 582
jõustumine 17.04.2005
9.06.2006/51 RTL 2006, 48, 862 22.06.2006
11.06.2014 RT I, 13.06.2014, 12 16.06.2014
Määrus kehtestatakse «Elektrituruseaduse» § 65 lõike 5 alusel.
Määrusega kehtestatakse võrguettevõtja teeninduspiirkonnas tarbijale, tootjale, liinivaldajale või teisele võrguettevõtjale (edaspidi turuosaline) osutatavate võrguteenuste kvaliteedinõuded ning võrgutasude vähendamise tingimused kvaliteedinõuete rikkumise korral.
§ 2. Kvaliteedinõuete liigid
Võrguteenuse (edaspidi teenus) kvaliteedinõuded on järgmised:
1) teeninduse nõuded;
2) elektrivarustuse kindluse nõuded;
3) pingekvaliteedi nõuded.
§ 3. Teeninduse nõuded
(1) Teeninduse nõuetega nähakse ette teenuse osutamiseks vajalike toimingute loetelu ja toiminguteks ettenähtud aeg.
(2) Teeninduse nõuded on esitatud järgmises tabelis.
Toimingu tegemise tähtaeg
Jaotusvõrgu teeninduspiirkonnas
Taaspingestamine pärast teenuse osutamise eest tekkinud maksevõla tasumist
kui elektrikatkestus (edaspidi katkestus) elektrivõrgus ei ole vajalik 5 tööpäeva jooksul pärast taaspingestamise teenustasu laekumist
kui katkestus elektrivõrgus on vajalik 8 tööpäeva jooksul pärast taaspingestamise teenustasu laekumist
Turuosalise tarbimiskoha ülevaatus mõõtmisega seotud probleemide lahendamiseks
5 tööpäeva jooksul pärast turuosalise taotluse saamist
Tasusid ja makseid käsitlevatele päringutele vastamine
5 tööpäeva jooksul alates päringu saamisest
Võrguühenduse katkestamine turuosalise soovil
kui katkestus elektrivõrgus ei ole vajalik 5 tööpäeva jooksul pärast turuosalise taotluse saamist
kui katkestus elektrivõrgus on vajalik 8 tööpäeva jooksul pärast turuosalise taotluse saamist
Mõõteseadme vahetus või kohandamine asjaomastele hindadele turuosalise soovil
7 tööpäeva jooksul pärast turuosalise taotluse saamist
Asjaomasele turuosalisele plaanilisest katkestusest etteteatamine
Vähemalt 2 päeva enne plaanilist katkestust
Põhivõrgu teeninduspiirkonnas
Asjaomasele turuosalisele tema mõõteseadmes tehtavatest plaanilistest töödest teatamine
Vähemalt 5 päeva enne töö alustamist
Plaaniliste katkestuste kooskõlastamine asjaomase turuosalisega
Edastatakse kirjalik teade katkestusele eelneva kuu 15. kuupäevaks
[RTL 2006, 48, 862 - jõust. 22.06.2006]
§ 4. Elektrivarustuse kindluse nõuded
(1) Elektrivarustuse kindluse nõuetes nähakse ette katkestuse korral elektrivarustuse taastamise aeg ning ühe tarbimiskoha kohta aastas lubatud katkestuste kestus. Turuosalise tarbimiskohas asuva elektripaigaldise elektritoide tagatakse ühe või mitme liitumispunkti kaudu vastavalt sõlmitud võrgulepingu(te)le.
(2) Katkestuse kestus on ajavahemik, mis algab hetkest, kui võrguettevõtja sai teada või pidi teada saama katkestusest tema võrgus, ja lõpeb, kui elektrivarustus on taastatud.
(3) Kui katkestuse põhjustas sündmus, mida võrguettevõtja objektiivselt ei suuda ära hoida ega takistada (näiteks loodusõnnetus, liinide projekteerimisnorme ületav tuul või jäide, sõjategevus), tuleb katkestus kõrvaldada 3 päeva jooksul alates selle sündmuse lõppemisest.
[RT I, 13.06.2014, 12 - jõust. 16.06.2014]
(4) Põhivõrgus tuleb rikkest põhjustatud katkestus kõrvaldada:
1) 2 tunni jooksul, kui tarbimiskoha elektritoide on tagatud kahe või enama 110 kV trafo või liini kaudu;
2) 120 tunni jooksul, kui tarbimiskoha elektritoide on tagatud ühe 110 kV trafo või liini kaudu.
(5) Jaotusvõrgus tuleb rikkest põhjustatud katkestus kõrvaldada:
1) 12 tunni jooksul ajavahemikus 1. aprillist kuni 30. septembrini ja 16 tunni jooksul ajavahemikus 1. oktoobrist kuni 31. märtsini;
(6) Riketest põhjustatud katkestuste kestus jaotusvõrgu ühe tarbimiskoha kohta võib olla kuni 70 tundi aastas või kuni 150 tundi aastas, kui jaotusvõrgu tarbimiskoha elektritoide on tagatud ühe 110 kV trafo või liini kaudu. Riketest põhjustatud katkestuste kestus põhivõrgu ühe tarbimiskoha kohta võib olla kuni 150 tundi aastas.
(61) Kui katkestuse põhjustas käesoleva paragrahvi lõikes 3 nimetatud sündmus, pikeneb käesoleva paragrahvi lõikes 6 nimetatud katkestuste lubatud kestus 3 päeva võrra.
(7) Plaaniline katkestus võib kesta kuni 10 tundi ajavahemikus 1. aprillist kuni 30. septembrini ja kuni 8 tundi ajavahemikus 1. oktoobrist kuni 31. märtsini. Võrguettevõtja võib turuosalisega tema tarbimiskoha suhtes kokku leppida ka teistsuguse plaanilise katkestuse aja.
(8) Plaaniliste katkestuste kestus ühe tarbimiskoha kohta võib olla kuni 64 tundi aastas, kui turuosalisega ei ole tema tarbimiskoha suhtes teisiti kokku lepitud.
(9) Katkestusena ei käsitata kuni 3-minutist elektrivarustuse katkemist avariiautomaatikaseadme toimimise ajal.
§ 5. Varustuskindluse näitajad
(1) Võrguteenuse kvaliteeti iseloomustavad järgmised varustuskindluse näitajad:
1) katkestuste keskmine sagedus tarbimiskoha kohta aastas;
2) katkestuse keskmine kestus tarbimiskoha kohta aastas;
3) katkestuse keskmine kestus võrguettevõtja kohta aastas.
(2) Katkestuste keskmine sagedus tarbimiskoha kohta aastas arvutatakse järgmise valemi alusel:
nk katkestuse tõttu elektrienergiata jäänud tarbimiskohtade arv;
m tarbimiskoha katkestuste arv aastas;
N tarbimiskohtade koguarv.
(3) Katkestuse keskmine kestus tarbimiskoha kohta aastas arvutatakse järgmise valemi alusel:
dk tarbimiskoha katkestuse kestus minutites;
(4) Katkestuse keskmine kestus võrguettevõtja kohta aastas arvutatakse järgmise valemi alusel:
m tarbimiskoha katkestuste arv aastas.
§ 6. Pingekvaliteedi nõuded
Jaotusvõrgu pingekvaliteedi tagamisel on soovitatav lähtuda standardist EVS-EN 50160.
§ 7. Võrgutasu vähendamise tingimused elektrivarustuse kindluse nõuete rikkumise korral
(1) Elektrivarustuse kindluse nõuete rikkumise korral vähendatakse turuosalise asjakohase kalendrikuu võrgutasu summa võrra, mille võrguettevõtja peab turuosalisega sõlmitavates lepingutes ette nägema.
(2) Kui turuosalise elektripaigaldis on ühendatud võrguga madalpingel peakaitsmega kuni 63 A, ei tohi summa, mille võrra võrguettevõtja võrgutasu vähendab, olla väiksem kui:
1) 7,99 eurot, kui katkestuse kõrvaldamine ületab nõuetes sätestatud kestuse kuni 48 tundi;
2) 15,98 eurot, kui katkestuse kõrvaldamine ületab nõuetes sätestatud kestuse 48–96 tundi;
3) 23,97 eurot, kui katkestuse kõrvaldamine ületab nõuetes sätestatud kestuse rohkem kui 96 tundi.
(3) Kui turuosalise elektripaigaldis on ühendatud võrguga madalpingel peakaitsmega üle 63 A, ei tohi summa, mille võrra võrguettevõtja võrgutasu vähendab, olla väiksem kui:
1) 0,13 eurot peakaitsme ampri kohta, kui katkestuse kõrvaldamine ületab nõuetes sätestatud kestuse kuni 48 tundi;
2) 0,26 eurot peakaitsme ampri kohta, kui katkestuse kõrvaldamine ületab nõuetes sätestatud kestuse 48–96 tundi;
3) 0,38 eurot peakaitsme ampri kohta, kui katkestuse kõrvaldamine ületab nõuetes sätestatud kestuse rohkem kui 96 tundi.
(4) Kui turuosalise elektripaigaldis on ühendatud võrguga pingel 6–35 kV, ei tohi summa, mille võrra võrguettevõtja võrgutasu vähendab, olla väiksem kui:
1) 0,77 eurot võrguühenduse kasutusvõimsuse kilovati kohta, kui katkestuse kõrvaldamine ületab nõuetes sätestatud kestuse kuni 48 tundi;
2) 1,53 eurot võrguühenduse kasutusvõimsuse kilovati kohta, kui katkestuse kõrvaldamine ületab nõuetes sätestatud kestuse 48–96 tundi;
3) 2,30 eurot võrguühenduse kasutusvõimsuse kilovati kohta, kui katkestuse kõrvaldamine ületab nõuetes sätestatud kestuse rohkem kui 96 tundi.
(5) Summa, mille võrra põhivõrguettevõtja peab katkestuse lubatud kestuse ületamise eest vähendama võrgutasu, ei tohi olla väiksem kui 2556,47 eurot elektrienergiata jäänud tarbimiskoha eelmise aasta suurima tunnivõimsuse megavati kohta.
(6) Käesoleva määruse § 4 lõigetes 6 ja 8 nimetatud nõuete rikkumise korral vähendatakse turuosalise võrgutasu järgmise kalendriaasta esimese kolme kuu jooksul summa võrra, mis ei tohi olla väiksem vastavalt käesoleva paragrahvi lõikes 2, 3, 4 või 5 nimetatud määrast.

References: § 2

§ 3

§ 4

§ 5

§ 6

§ 7
 § 65

§ 2

§ 3

§ 4

§ 5

§ 6

§ 7
 § 4